JY LEES NOU Ontmoet Noorweë se vuurwarm ‘Viking’ wat besig is om Instagram te verower
In Noorweë gaan jy deesdae ’n hedendaagse Noorse god, Thor, wat ’n outydse ses voet ses duim in sy sokkies staan, aantref. Hou hart, hou!
In die Koninkryk van Noorweë sal jy goed bewaarde Vikingskepe van die 10de eeu in die Vikingskipshuset (Vikingskipmuseum) in Oslo aantref. Maar in Stavenger in dieselfde land gaan jy ook deesdae ’n hedendaagse Noorse god, Thor, wat ’n outydse ses voet ses duim in sy sokkies staan, aantref. Waar die oorspronklike Thor met hamers rondspeel, swaai die gespierde Lasse Matberg (30) met bultende armspiere byle rond.
A photo posted by Lasse L. Matberg (@lasselom) on May 20, 2015 at 11:24am PDT
Lasse, ’n luitenant verbonde aan die Koninklike Noorweegse vloot, se vervoermiddel is ook nie heeltemal dieselfde toentertydse strydwaens nie. Dis met hierdie monster wat hy verlede jaar die eerste sneeuval aangedurf het.
A photo posted by Lasse L. Matberg (@lasselom) on Dec 9, 2013 at 9:32am PST
O ja, “Thor” Lasse verruil ook sy hamer vir ’n vuurwapen wanneer die geleentheid hom voordoen.
A photo posted by Lasse L. Matberg (@lasselom) on Jul 10, 2015 at 4:17pm PDT
Die soldaat, sy beret en . . . sy manbolla. Dit lyk nie of dit ’n probleem vir die vloot se voorkomsreëls is nie.
A photo posted by Lasse L. Matberg (@lasselom) on Jan 18, 2016 at 11:41am PST
Dis geheel en al duidelik hoe die “lumbermetrosexual” dit reggekry het om sy Instagram van 500 tot meer as 100 000 volgelinge te laat groei.
A photo posted by Lasse L. Matberg (@lasselom) on Mar 24, 2015 at 3:18am PDT
Met dié fotosessie vir ’n boek-omslag vir die skrywer Beth Flynn se Nine Minutes Trilogy het van sy vroulike aanhangers behoorlik op hol geraak. “Ek het pas die liefde van my lewe gevind,” het ene reverndxandria geskryf. “Dink jy hy sal met my trou?” was ibrittneydgibson se versugting.
A photo posted by Lasse L. Matberg (@lasselom) on Dec 2, 2015 at 1:04pm PST
Lasse maak gereeld sy verskyning op Beth se boekomslae. Dit lyk asof Beth inderdaad haar eie “storieman” gevind het. Al is dit net op die omslag . . .
A photo posted by Beth Flynn (@bethflynnauthor) on Mar 30, 2016 at 2:41pm PDT
Hoewel die meeste van die kommentaar op sy foto’s Noorweegs is, is dit duidelik dat Lasse internasionaal ook ’n groot treffer onder alle geslagte is. Een beskryf hom as “foutloos”, terwyl ’n ander beweer hy’s “geheel en al te ongelooflik mooi”.
A photo posted by Lasse L. Matberg (@lasselom) on Sep 20, 2015 at 1:08pm PDT
Ná die deel van hierdie foto wou een van sy aanhangers met alle geweld soos ’n ware Alice in Wonderland in die haastonnel verdwyn om in Lasse se Instagram-rekening te verdwaal.
A photo posted by Lasse L. Matberg (@lasselom) on Jul 31, 2015 at 10:05am PDT
Lasse rus nie net op sy (mooi) louere nie; die man is ’n yster wat selfs met ’n paar gebreekte ribbes die Tough Mudder-modderren voltooi het. Met ’n glimlag boonop!
A photo posted by Lasse L. Matberg (@lasselom) on Jun 11, 2015 at 8:35am PDT
Gelukkig is hy nie altyd met modder bedek nie. Lasse lyk beslis baie aanvaarbaar in sy kraakwit hemp en daardie haredos.
A photo posted by Lasse L. Matberg (@lasselom) on Jun 7, 2015 at 12:29pm PDT
Natuurlik sal so ’n bekende baard op die regte manier geskeer word: deur ’n vaardige barbier met ’n oorspronklike skeermeslem.
A photo posted by Lasse L. Matberg (@lasselom) on Mar 28, 2016 at 1:22pm PDT
Geen wonder 8 029 mense het van hierdie foto gehou nie. Gewis ’n geval van eerder oor die halsbandjie as die oulike hondjie!
A photo posted by Lasse L. Matberg (@lasselom) on Jan 10, 2016 at 12:42pm PST
Terloops, voor die manbolla en die wilde baard hom sy Thor-voorkoms gegee het, het hy hierdie oulike foto van hom by ’n klein swart varkie gedeel. Een van die versugtinge wat onder die kommentaar verskyn, was: “Jy’s my perfekte man wat bestaan.”
A photo posted by Lasse L. Matberg (@lasselom) on May 10, 2013 at 4:49pm PDT
Nuuskierig om te sien hoe Lasse sonder sy goue maanhare en wildewragtig-baard lyk?
A photo posted by Lasse L. Matberg (@lasselom) on Jun 17, 2013 at 2:24pm PDT
Bronne: mailonline.co.uk, metro.co.uk, Instagram
Beeldskone Elizabeth Hurley rits rond in Afrika en deel foto’s van haar avonture!
Kyk: Bobby bult sy spiere en maak saam sus Karlien ’n verskil in behoeftige kinders se lewe